שיחה:קטיף (חקלאות)

message: באמת? גדיד בננות? איך מוסיפים בקשה למראה מקום?
thread_title:  בננות 

message: גדיד, כפי שנכתב במאמר האקדמיה ללשון שהובא בקישור החיצוני, מציין בעברית קטיף תמרים בלבד, לא קטיף בננות. "נקיף" אליבא דאבן שושן הוא: "[מן א. נקף, נָקַף] קְטִיפַת פְּרִי בִּדְפִיקָה בְּמַקֵּל: נִגְמַר נְקִיף הֶחָרוּבִים. נְקִיף הַזֵּיתִים", ולגמרי לא מתקבל על הדעת שזו השיטה המשמשת לקטיף רימונים. "ניקוף", אגב, זו פשוט "הַכָּאָה, חֲבָטָה: "דַּם נִקּוּף מְרַצֶּה כְּדַם עוֹלָה" (חולין ז:). נִקּוּף אֶצְבַּע בַּפַּטִּישׁ.", כלומר, אין זו אפילו פעולה חקלאית. 
הוספתי בקשות מקור, ואם לא איענה בתוך כמה ימים, אסיר את המידע השגוי.80.246.136.182 23:36, 9 באוקטובר 2017 (IDT)
replies: text: (לאחר שמישהו הסיר את בקשת המקור והוסיף הפניה לתגובה בפורום השפה העברית):
תגובה מפורום אינטרנטי לא יכולה להיחשב למקור מהימן. גדיד אינו משמש לציון קטיף בננות, אלא לקטיף תמרים בלבד, גם אם מגיב עלום בפורום השפה העברית חשב אחרת. נוסף למאמרה של תמר קציר מאתר האקדמיה ללשון שנמצא בקישורים החיצוניים, להלן מקורות נוספים המראים זאת:
replies: text: ::מאבן שושן: "גָּדִיד ח (ז') [מן א. גדד 2] [בחקלאות] 1. קְטִיף תְּמָרִים. 2. עוֹנַת קְטִיף הַתְּמָרִים.[גְּדִיד-]"
replies: text: ::מרב מילים: "הסבר מלא למילה גָּדִיד  שֵם ז' קטיף של פירות התמר; עונת קטיף התמרים. • בדרך כלל הגדיד מתבצע לפני ההבשלה, והפירות מובחלים באופן מלאכותי."
אני מסירה את ההפניה לתגובה בפורום ומחזירה את הבקשה למקור (מהימן). 80.246.136.182 01:21, 10 באוקטובר 2017 (IDT)

text: (לאחר שמישהו שב והסיר את הדרישה למקור בטענה שאב"ש הוא מקור מספק)
הדרישה למקור נוגעת לייחוס המילה "גדיד" לקטיף ***בננות***. גדיד משמש לציון קטיף תמרים בלבד, כפי שעולה מן המקורות שאני עצמי הבאתי לכאן (אב"ש ורב מילים). בבקשה, בבקשה, בבקשה מכם - קראו בעיון את מה שנכתב בדף השיחה לפני שאתם ממהרים לבטל גרסאות, כי זה מייגע בטירוף לשוב ולהחזיר את התבנית פעם אחר פעם.80.246.136.182 01:58, 10 באוקטובר 2017 (IDT)

text: (לאחר שקלטתי שטיפשי לבקש מקור, כשאני עצמי מביאה מקורות שמוכיחים שהמידע שגוי)
האמת, אני טיפשה. אתם מבטלים בלי לחשוב פעמיים, ואני, שהבאתי לכאן מקורות שמראים שהמידע שגוי, מדביקה תבניות. אני עורכת וזהו. אם מישהו רוצה לחלוק על אבן שושן, רב מילים ומאמרה של קציר באתר האקדמיה ללשון, הוא מוזמן להביא מקורות. 80.246.136.182 02:01, 10 באוקטובר 2017 (IDT)

text: הבהרה: כל התגובות כאן הן של אותה משתמשת. אני מדברת עם עצמי, ואתם עורכים מבלי להקשיב. אנא, חידלו מזה. תודה. 80.246.136.182 02:07, 10 באוקטובר 2017 (IDT)
thread_title:  גדיד בננות ונקיף רימונים 

message: :נו, סיימנו עם הבננות, התחיל ניקוף הרימונים... אני מתחילה להרגיש כמו מיכאל קולהאס. 
replies: text: המילה "ניקוף" אינה מציינת קטיף רימונים. היא מציינת קטיף שנעשה באמצעות הכאה במקל על ענפי העץ על מנת לגרום לפרות לנשור על הארץ. זו שיטה המשמשת, למשל, לקטיף זיתים וחרובים, מסיבות ברורות, אך כל מי שנתקל אי פעם ברימון אמור להבין מדוע אין זו שיטה הגיונית לקטיף רימונים.

text: מקורות:

text: א. במאמרה של תמר קציר, המופיע בקישורים החיצוניים, נכתב: "כמו בתנ"ך, גם בספרות חז"ל נזכר קטיף של זיתים הנעשה בחביטה. פעולה זו קרויה נִקּוּף – בדומה לצירוף המקראי נֹקֶף זַיִת."

text: ב. אבן שושן: "נָקִיף. ח (ז') [מן א. נקף, נָקַף] קְטִיפַת פְּרִי בִּדְפִיקָה בְּמַקֵּל: נִגְמַר נְקִיף הֶחָרוּבִים. נְקִיף הַזֵּיתִים.; נִקּוּףנִקּוּף, ניקוף (ז') [מן א. נקף, נִקֵּף] הַכָּאָה, חֲבָטָה: "דַּם נִקּוּף מְרַצֶּה כְּדַם עוֹלָה" (חולין ז:). נִקּוּף אֶצְבַּע בַּפַּטִּישׁ.[נִקּוּף-, נִקּוּפוֹ]; זֵיתֵי נִקּוּף ת (חלה ג ט), זֵיתִים שֶׁנִּמְסְקוּ בְּמַחְבּוֹט אוֹ בְּמַקֵּל, לְהַבְדִּיל מִן "זֵיתֵי מָסִיק", שֶׁנִּמְסְקוּ בַּיָּד: זֵיתֵי נִקּוּף הֵם עַל פִּי רֹב עוֹלְלוֹת הַזֵּיתִים, זֵיתִים קָשִׁים וּגְרוּעִים יוֹתֵר מִזֵּיתֵי הַמָּסִיק.

text: ג. רב מילים: הצורות "ניקוף" או "נקיף" אינן מופיעות כלל, אך מופיעה הצורה "נקיפה" (שימו לב לסעיף 2): "הסבר מלא למילה נְקִיפָה  שֵם נ' 1. ספרותית דפיקה, נקישה, חבטה. 2. חקלאות שיטת מסיק זיתים ידנית באמצעות חביטה במקל על הענפים עד שהזיתים נופלים על שקים הפרושים על הקרקע. חסרונה של שיטה זו שהיא פוגעת הן בפרי והן בעץ." - ("פוגעת בפרי ובעץ" כשמדובר בזיתים, רימונים לא כל שכן?!)

text: ד מילון ספיר: "ניקוף, נִקוּף [תמ] קטיף של זיתים הנעשה בחביטה".

text: ה. מבחן גוגל: חיפוש הצירוף "ניקוף רימונים" (או נקיף רימונים) לא מעלה תוצאות. גם בלא מרכאות, שום תוצאה אינה קושרת את "ניקוף" לקטיף רימונים.

text: אני מודה שהסאגה הזאת קצת מצחיקה אותי, אבל היא בעיקר מעצבנת נורא, ובייחוד כשאנשים עורכים וכותבים בתקציר העריכה "דון בדף השיחה", בשעה שאני מבלה פה שעות בדיונים עם עצמי. אז בבקשה, אם מישהו משתוקק להחזיר את המידע השגוי לערך, שיבוא לדון איתי לפני שהוא מספק את תאוותו. עדיין אני, מאיי.פיי. אחר 37.142.170.69 11:11, 10 באוקטובר 2017 (IDT)
replies: text: :אני מוכרח לציין שההתנהלות שאת מציגה די משעשעת אותי. אני (אנחנו) מאוד אשמח אם תירשמי לויקיפדיה ופשוט תתחילי לתרום. ההרשמה אינה עולה דבר. יתר על כן זה מייעל את התקשורת בינינו. eli  - שיחה 11:18, 10 באוקטובר 2017 (IDT)
replies: text: ::העורכת האלמונית צודקת לחלוטין. אלמוניותה אינה תירוץ לעריכות שגויות שנעשו על ידי עורכים רשומים וותיקים.אודי - שיחה 11:28, 10 באוקטובר 2017 (IDT)
replies: text: :::מישהו אמר שכן? אני אישית מצדיק את תרומותיה. eli  - שיחה 11:32, 10 באוקטובר 2017 (IDT)
replies: text: ::::הייתי פעם משתמשת רשומה בוויקיפדיה. פרשתי כי חשתי שאני מכלה יותר מדי זמן במלחמות התשה על המובן מאליו, כי יש כאן יותר מדי משתמשים שאינם יודעים יושרה אינטלקטואלית מהי (פעולות הקטיף מעניינות אותי כקליפת הרימון, אך כשמדובר בנושאים שבנפשי, דברים כאלה יכולים להוציא אותי מדעתי). אני עדיין תורמת כאנונימית מפעם לפעם, וכמעט תמיד טורחת לתקן כשאני נתקלת בשגיאות, אבל התנהלות מעין זו שנתקלתי בה ליל אמש מזכירה לי מדוע ברחתי מכאן מלכתחילה. אבל תודה לכם על ההקשבה :-) 37.142.170.69 11:33, 10 באוקטובר 2017 (IDT)
replies: text: :::::בכיף. נשמח אם תמשיכי לתרום לנו ואף בתור אנונימית. eli  - שיחה 11:36, 10 באוקטובר 2017 (IDT)
replies: text: :::::: 37.142.170.69 11:56, 10 באוקטובר 2017 (IDT)
replies: text: :::::::השאלה היא, eli , אם אתה מצדיק את תרומותיה למה ביטלת אותן בהינף יד, בלי לבדוק את אמיתות הדברים, ואפילו בלי להציץ בדף השיחה. לא רק משתמשים רשומים צודקים, פעמים רבות גם אנונימיים. ראיתי אתמול את הסאגה הזאת וממש יצא לבי על העורכת שמביאה מקור אחרי מקור, ומשחזרים אותה בטענה "קיבלת מקור מאבן שושן!". כשהיא מנסה להסביר שדווקא היא זו שהביאה את המקור מאבן שושן, השחזור מגיע בתואנה "דון בדף השיחה"... קצת לבדוק לפני שלוחצים על כפתור השחזור. yechiel - שיחה 15:41, 10 באוקטובר 2017 (IDT)

text: :תסתכל שוב בהיסטוריית הגירסאות. לא יזיק לך שיקול דעת. eli  - שיחה 18:25, 10 באוקטובר 2017 (IDT)
replies: text: ::אבל אלי, יחיאל צודק. אחרי שביליתי כאן לילה שלם בנימוק עמדתי וביסוסה, כשפעם אחר פעם עריכותיי מבוטלות בלא הצדקה ובלא דיון (מלבד העריכה הראשונה של דיזל, שהייתה מוצדקת, כיוון שקדמה לנימוקים), החזרת לערך את גדיד הבננות ואת ניקוף הרימונים, ובתקציר העריכה כתבת "דון בדף השיחה", כאילו שלא דיברתי כאן לקירות במשך לילה שלם. לשמחתי, יחיאל קלט מה קורה והסיר את הבננות, מה שעודד אותי להתעקש גם על ניקוף הרימונים. עלי להודות שאילולא כן, סביר להניח שהייתי מרימה ידיים.

text: ::אתה נחמד, וברור לי שפעלת בתום לב, וייאמר לזכותך שבהמשך כן בדקת את דף השיחה, אבל לפני שמבטלים גרסא של תורם ושולחים אותו לדון בדף השיחה, מן הראוי לברר שמא הוא כבר ביקר שם ואמר אי אלו דברי טעם. 37.142.168.5 19:12, 10 באוקטובר 2017 (IDT)
thread_title: ניקוף רימונים